Пасьля Фукусімы людзі больш думаюць пра захады бясьпекі. Былі судовыя працэсы, калі людзі ставілі пад пытаньне стандарты бясьпекі на новых аб’ектах. Да прыкладу, калі энэргетычная кампанія хацела аднавіць працу ядзернай электрастанцыі і прасіла на гэта дазволу мясцовых уладаў, жыхары гэтага рэгіёну падалі ў суд. Адбылася дыскусія праз судовую сыстэму пра тое, ці адпавядаюць новым крытэрам бясьпекі тыя стандарты, якія прапанавала гэтая кампанія. І такога кшталту ціск з боку грамадзтва падштурхоўвае ўрад і энэргетычныя кампаніі да вышэйшых стандартаў.